Continua la programació del 25 N amb una xarrada de CCOO i l'aniversari de Amigas Supervivientes
09 de novembre 2021

La programació del Dia Internacional contra la Violència de Gènere continua el dijous, 11 de novembre, amb una xarrada sobre mobilitat des de la perspectiva de gènere i el divendres amb la celebració del VIII aniversari de l'Asociación Amigas Supervivientes. 

Comissions Obreres Camp de Morvedre organitza, per al dijous 11 de novembre, la xarrada sobre ‘Mobilitat des de la perspectiva de gènere, mobilitat en clau violeta’. Tindrà lloc a les 17.30 hores en la seu de CCOO Camp de Morvedre - Alt Palància (c/ del Treball, número 18, el Port de Sagunt). Els ponents encarregats de dur a terme esta xarrada són Isidro Andújar, adjunt de la Secretaria de Salut i Medi Ambient de CCOO Camp de Morvedre - Alt Palància, i Laura Diéguez, de la Secretaria d'Acció Sindical i Transicions Justes de CCOO de Catalunya.

L'acte de celebració del VIII aniversari de l'Asociación Amigas Supervivientes, que està organitzat per la pròpia associació, tindrà lloc el divendres en la Sala d'actes del Centre Cívic, al Port de Sagunt, a les 19.30 hores. Durant l'esdeveniment faran un resum del treball realitzat durant l'any i reconeixeran tres entitats que han col·laborat estretament amb elles: Mujeres que suman, Caixa Popular i el comerç local Babilonia. 

Esta és una programació organitzada per l'Ajuntament de Sagunt a través de l'Àrea d'Igualtat i que compta amb la col·laboració de la Diputació de València i el Ministeri d'Igualtat, a través del Pacte d'Estat contra la violència de gènere. Estes activitats són finançades amb càrrec als crèdits rebuts del Ministeri d'Igualtat, Secretaria d'Estat d'Igualtat i Contra la Violència de Gènere. 

La programació del 25N compta amb diferents activitats que se celebraran entre novembre i desembre, entre les quals destaca el Pacte Ciutadà, la quarta edició del Festival Subversives i la manifestació del 25 de Novembre, així com diferents xarrades, ponències, projeccions i exposicions. Les activitats d'esta àmplia programació continuen des de dijous que ve, 11 de novembre, fins al divendres 10 de desembre.

![](/media/x1ohyr4f/92-c_25ncartel.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/continua-la-programacio-del-25-n-amb-una-xarrada-de-ccoo-i-l-aniversari-de-amigas-supervivientes/ "Facebook")
*   [](http://twitter.com/share?url=https://aytosagunto.es/va/actualitat/continua-la-programacio-del-25-n-amb-una-xarrada-de-ccoo-i-l-aniversari-de-amigas-supervivientes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continua-la-programacio-del-25-n-amb-una-xarrada-de-ccoo-i-l-aniversari-de-amigas-supervivientes/ "Linked In")
*   [](mailto:?body=https://aytosagunto.es/va/actualitat/continua-la-programacio-del-25-n-amb-una-xarrada-de-ccoo-i-l-aniversari-de-amigas-supervivientes/)